CELEX: 32006D0355
Language: et
Date: 2006-05-19 00:00:00
Title: 2006/355/EÜ: Komisjoni otsus,  16. mai 2006 , millega asutatakse eksperdirühm, kes käsitleb klientide valikuvabadust seoses pangakontodega

19.5.2006   
            
            
               ET
            
            
               Euroopa Liidu Teataja
            
            
               L 132/37
            
         
      KOMISJONI OTSUS,
   16. mai 2006,
   millega asutatakse eksperdirühm, kes käsitleb klientide valikuvabadust seoses pangakontodega
   (2006/355/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut
   ning arvestades järgmist:
   
               (1)
            
            
               Euroopa Ühenduse asutamiselepingu artiklis 3 on Euroopa Komisjonile tehtud ülesandeks tagada sellise siseturu loomine, mida iseloomustab kaupade, isikute, teenuste ja kapitali vaba liikumise takistuste kõrvaldamine liikmesriikide vahel.
            
         
               (2)
            
            
               Komisjon soovib teha kindlaks mis tahes õiguslikud, regulatiivsed, halduslikud ja muud takistused klientide valikuvabadusele seoses pangakontodega ning saada nõuandeid, kuidas neid takistusi kõrvaldada.
            
         
               (3)
            
            
               Valges raamatus finantsteenuste poliitika kohta ajavahemikul 2005–2010 (1) on sätestatud sellise eksperdirühma loomine, kes käsitleb klientide valikuvabadust seoses pangakontodega.
            
         
               (4)
            
            
               Eksperdirühm tuleb luua isikutest, kes on pädevad küsimustes, mis käsitlevad klientide valikuvabadust seoses pangakontodega.
            
         
               (5)
            
            
               Seetõttu tuleb luua eksperdirühm, kes käsitleks klientide valikuvabadust seoses pangakontodega, ning määrata selle pädevus ja üksikasjalik struktuur,
            
         ON TEINUD JÄRGMISE OTSUSE:
   Artikkel 1
   Komisjon moodustab eksperdirühma, kes hakkab käsitlema klientide (2) valikuvabadust seoses pangakontodega (edaspidi “rühm”).
   Artikkel 2
   Ülesanne
   Rühma ülesanded on järgmised:
   
               —
            
            
               kindlaks teha mis tahes õiguslikud, regulatiivsed, halduslikud ja muud takistused klientide valikuvabadusele seoses pangakontodega. Rühm peaks kindlaks tegema mis tahes takistused konto avamisele teises riigis ja panga vahetamisele nii riigisiseselt kui ka piiriüleselt (nt pangakonto avamise, pidamise ja sulgemise maksumus, panga vahetamisega seonduvad otsesed kulud jms);
            
         
               —
            
            
               anda komisjonile nõuandeid, kuidas tuvastatud takistusi kõrvaldada;
            
         
               —
            
            
               arutada vabatahtliku ELi standardpangakonto loomise põhjendatust;
            
         
               —
            
            
               esitada aruanne, kus on kirjas rühma järeldused ja nõuanded.
            
         Artikkel 3
   Koosseis ja liikmete nimetamine
   1.   Rühma liikmed nimetab komisjon asjatundjate hulgast, kes on pädevad rühmale antud ülesannetes, järgneva teabe alusel:
   
               —
            
            
               osalemiskutsele vastanud tarbijate ja finantsteenuste sektori huvisid esindavate Euroopa või riiklike ühenduste ettepanekud;
            
         
               —
            
            
               akadeemilise taustaga isikute vastused osalemiskutsele.
            
         2.   Rühm koosneb maksimaalselt 20 liikmest.
   3.   Kohaldatakse järgmisi sätteid:
   
               —
            
            
               liikmed, kelle on esitanud tarbijate ja finantsteenuste sektori huvisid esindavad Euroopa või riiklikud ühendused, nimetatakse ametisse kui huvitatud poolte esindajad;
            
         
               —
            
            
               akadeemilise taustaga isikud nimetatakse ametisse isikuliselt;
            
         
               —
            
            
               rühma liikmete volitused algavad rühma esimese koosolekuga ja lõpevad aruande esitamisega, hiljemalt 1. mail 2007. Liikmed jäävad ametisse kuni nende asendamiseni või kuni volituste lõppemiseni;
            
         
               —
            
            
               liikmed, kes ei suuda rühma töös enam tõhusalt osaleda, kes lahkuvad ametist või kes ei täida Euroopa Ühenduse asutamislepingu artikli 287 või käesoleva lõike esimeses, teises või kolmandas taandes nimetatud tingimusi, võib volituste lõpuni asendada;
            
         
               —
            
            
               rühma liikmete nimed avaldatakse siseturu ja teenuste peadirektoraadi veebisaidil. Liikmete nimede kogumisel, töötlemisel ja avaldamisel lähtutakse määrusest (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta;
            
         
               —
            
            
               liikmed, kes on määratud ametisse isikuliselt, kirjutavad igal aastal alla kohustusele tegutseda lähtuvalt avalikest huvidest ning avaldusele erapooletust kahjustada võivate huvide puudumise või olemasolu kohta.
            
         Artikkel 4
   Töökord
   1.   Rühma eesistuja on komisjon.
   2.   Kokkuleppel komisjoniga võib luua alamrühmi, kes tegelevad eriküsimuste lahendamisega rühma antud volituste alusel. Sellised alamrühmad saadetakse laiali kohe, kui nende eesmärgid on täidetud.
   3.   Eesistuja võib juhul, kui see on kasulik ja/või vajalik, kutsuda rühma või alamrühma aruteludes osalema vaatlejaid, kes on pädevad päevakorras olevates küsimustes.
   4.   Rühma või alarühma aruteludes osalemisel saadud teavet, mille kohta komisjon märgib, et see on konfidentsiaalne, ei tohi avaldada.
   5.   Rühm ja selle alamrühmad kohtuvad üldjuhul komisjoni tööruumides vastavalt komisjoni kehtestatud korrale ja ajakavale. Komisjon tagab sekretariaaditeenused. Komisjoni ametnikud, kes tunnevad menetluse vastu huvi, võivad osaleda rühma või selle alamrühmade koosolekutel.
   6.   Rühm kinnitab oma töökorra vastavalt komisjoni heakskiidetud töökorra standardeeskirjadele. (3)
   
   7.   Komisjon võib siseturu ja teenuste peadirektoraadi veebisaidil avaldada asjaomase dokumendi algkeeles rühma kokkuvõtteid, järeldusi (või osa nendest) või töödokumente.
   Artikkel 5
   Koosolekutega seotud kulud
   1.   Komisjon hüvitab liikmetele ja vaatlejatele rühma tööga seotud sõidu- ja elamiskulud komisjonis kehtiva korra alusel. Liikmetele ei maksta hüvitust nende osutatud teenuste eest.
   2.   Koosolekutega seotud kulud hüvitatakse summade piires, mis on iga-aastase vahendite eraldamise korra kohaselt selleks otstarbeks eraldatud asjaomasele osakonnale.
   Artikkel 6
   Jõustumine
   Käesolev otsus jõustub päeval, mil komisjon selle vastu võtab. See avaldatakse Euroopa Liidu Teatajas.
   
      Brüssel, 16. mai 2006
      
         
            Komisjoni nimel
         
         
            komisjoni liige
         
         Charlie McCREEVY
         
      
   
   
      (1)  KOM(2005) 629 (lõplik).
   
      (2)  Käesolevas otsuses on mõiste “klient” määratletud kui eratarbija või kui väike ja keskmise suurusega ettevõte.
   
      (3)  SEK(2005) 1004, III lisa.